钦定古今图书集成/明伦汇编/氏族典/第404卷 > 《廖用贤尚友录》 > 褚不华
## 钦定古今图书集成/明伦汇编/氏族典/第404卷 > 《廖用贤尚友录》 > 褚不华

按《元史褚不华传》：“不华，字君实，隰州石楼人。沉默有
器局。泰定中，连拜南台西台监察御史，迁河西道廉
访佥事，移淮东。汝、颍盗发，势张甚，不华至淮安，极力
为守御计。贼攻围日急，总兵者按兵不出，力既尽，城
陷，不华犹据西门力斗，中伤见执，为贼所脔。次子伴
哥冒刃护之，亦见杀。时至正十六年十月乙丑也。谥
‘《忠肃》’。”